Piețele bursiere, direct influențate de ce se întâmplă acum în SUA.
Indicele S&P 500 a avansat cu 0,6%. Randamentul titlurilor de Trezorerie pe termen de 10 ani a depășit 1%. Indicele american Dow Jones a închis miercuri la un maxim record.
Piețele bursiere sunt direct influențate de ce se întâmplă acum în Statele Unite.Analistul Claudiu Cazacu a urmărit evoluția burselor în ultimele ore. Claudiu Cazacu, analist: "S-au văzut ieri mișcări destul de semnificative, am înregistrat însă o dublă influență: pe de-o parte, vorbim despre anumite vânzări în piața de capital american, pe de altă parte o creștere a metalelor prețioase. Putem spune însă că, deocamdată, bursele au trecut de acest șoc inițial, acum vorbim de o îndreptare către noi maxime istorice, atât în Statele Unite, cât și în Europa. Aș spune că investitorii merg mai degrabă pe ideea unei reveniri la normalitate acolo și a unei confirmări ale președintelui ales Biden. Influența pare să rămână pe alte segmente, mai puțin pe categoria acțiunilor, vedem aurul în continuare susținut, și înregistrăm noi maxime istorice pentru monedele virtuale, pentru Bitcoin. Această derulare de evenimente recentă a alimentat opțiunile favorabile ale unora din piață. Deocamdată vorbim de o atitudine destul de relaxată a investitorilor în această privință, însă investitorii cu experiență probabil că vor decide să lase puțin lucrurile să se așeze, să evalueze mai bine ceea ce se întâmplă și să vadă cum evoluează alte teme. Există și alte temeri, și alte surse de risc economic sau asociat situației din Sănătate sau al relațiilor între SUA și China.".